text: Børn til teaterfestival i Horsens
  17 september 2011 kl. 16.31
  Børn fra nær og fjern var i dag i Horsens for at være med til Børneteaterfestivalen, som viser stykker fra omkring 35 teatre. 8000 børn forventes at kigge forbi i løbet af weekenden.
  Flamingo, dippedutter og masser af glimmer. Det er ingredienserne til den perfekte teaterdukke. På dagens festival var Shane Brox fra børne-tv-programmerne ?Shanes Verden? på besøg. Han skulle lære børnene, hvordan fantasi kan forvandle mælkekartoner og ølkapsler til sjove figurer.
  - Jeg har lavet en cirkusklovn, og den er lidt nervøs, fordi den skal i cirkus og være sjov, lyder det fra Asta på 7 år.
  Workshoppen handler om at give børnenes kreativitet frit løb og give dem fælles oplevelser. På Midtbyskolen spillede teatertruppen "Teater Hund" fra København stykket ?Mysteriet om Hvorfor Det Nogle Gange Kan Være SÅ Svært?.
  Har I lyst til at tage til teater er der masser af muligheder i morgen. Se mere på www.boerneteaterfestival.dk
  